Viborger Samler, 1833-06-18
Jfølge Le Temps skal der være udbrudt en alvorlig Uenighed mellem det franske Hof og den hellige Stol, og Grev de Laborde desaarsag afsendes med en speciel Mission til Rom. Man paastaaer, at de Vanskeligheder, den hellige Stol giør, skulle reise sig fra den store Jndflydelse, flere Tilhængere af den styrtede Kongefamilie have i Rom. Et Beviis paa den derværende Regjerings Stemning vil en ny Bulle give, der paa Christi Legemsfest vil blive flynget mod de Revolutionaire i alle Nationer. Fra den franske Regjerings Side forsømmes Jntet, for at vise sig føielig mod den hellige Fader; saaledes erfarer man, at Hertugen af Broglio har paa en Forestilling fra den pavelige Charge assaines givet Politiepræfecten Befaling til, ingen Forsamling i Fremtiden at tillade Tempelherrerne. - Urolighederne mellem det fem og tredivte Regiment og Carabiniererne vedvarede, endnu den 7de d. M. Marschal Soult skal have besluttet, til den 1ste Juli at forandre en stor Deel af Paris's Garnison, for at forhindre de politiske Assoriationers Jndvirkning. – Da Ministeriet ikke føler sig stærkt nok til at sætte Fortificationsplanen for Hovedstaden igjennem i Kamrene, saa synes man, at ville bære sig af, som om man ikke behøvede dette Samtykke, og i Nødsfald at betiene sig af sine egne Midler. Saaledes har Krigsministeren i en Bekjendtgjørelse opfordret Lysthavende til, inden den 14de Juni at melde sig paa Raadhuset i forseglede Sedler, med deres Betingelser. til Overtagelsen af den Nivellering og det Muurarbeide, som ifølge Krigsministerens Befaling af 22de Mai skal foretages i Aarene 1833, 1834 og 1835. ved Forterne Charenton, Orleans, Lopine, les Bruyeres og Redouten St. Choumont. Den er undertegnet af Militairintendanten Ravenel. – Et Provindsialblad melder, at Præfecterne have af Ministeriet erholdt befaling til at paalægge de under dem staaende Embedsmænd, under Straf af Afsættelse, at frasige sig deres Abonnement paa Le National og La Tribune, denne Forholdsregel skal allerede være bragt i Udførelse i Marseille. – Den 6te Juni skulde der til Minde om de ifjor i Junidagene faldne Franskmænd holdes en Sørgegudstjeneste af Abbed Auzou i den fransketatholske Kirke i Clichi; men Politiet lod dette forbyde og Kirkens Dørre forsegle. Der dannede sig Folkehobe, hvilket havde nogle Arresteringer til Følge. 200 Ynglinger droge med sorte Flor om Armen til St. Meri=Kirken, for at høre Messen; iøvrigt er den 6te Juni forløben roligt. – En Hr. Cap pe, hvem det var overdraget, at bringe de algierske Colonisters Klager til Frankrig, er paa det algierske Tribunals Befaling formedelst Fornærmelser mod de derværende Embedsmænd, og som en Flygtning uden Pas, arresteret i Toulon, hvilket ikke har vakt ringe Sensation. – Hr. de Chateaubriand er kommen tilbage fra Prag. Han skal ikke være fornøiet med sin Modtagelse der, og have ansøgt Marschal Soult om Tilladelse til at reise til Blaie, for i egen Person at aflægge Hertuginden Beretning om Reultatet af hans Sendelse. Hans medbragte Breve fra Hertugen af Bordeaux og Mademoiselle ere allerede tilsendte Hertuginden. - En tredie Afdeling af pedroitiske Frivillige er fra Bordeaux gaaet under Seil til Garonnes Munding, hvor et engelsk Dampskib venter paa den, for at overbringe den til Bayonaderne. Der vil General Romarino støde til dem og overtage Commandoen over Expeditionen, som er bestemt til et Punct af Portugal, der endnu ikke er bekiendt. Hiin Afdeling commanderes af en piemontesisk Officier, Capitain Bazalde; og bestaaer af lutter gamle Soldater. – Efterretninger fra Medoc melde, at et skrækkeligt Hagelveir har den 3die Juni ødelagt Egnen, især Margaux, Cantenac og Soussans.